ผีแดง พร้อมจ่ายเงิน-ปล่อยยืม ยานูไซ ให้พีเอสวี แลก เดปาย
สำนักข่าวต่างประเทศรายงานวันที่ 4 พ.ค. ว่า ปิศาจแดง แมนเชสเตอร์ ยูไนเต็ด สโมสรยักษ์ใหญ่แห่งศึกพรีเมียร์ลีก อังกฤษ วางแผนทุ่มเงินจำนวน 25 ล้านปอนด์ และปล่อย อัดนัน ยานูไซ ปีกทีมชาติเบลเยียม ให้ พีเอสวี ไอน์โฮเฟน ทีมดังของลีกเนเธอร์แลนด์ ยืมตัวไปใช้งานในซีซั่นหน้า เป็นส่วนหนึ่งในข้อเสนอในการคว้าตัว เมมฟิส เดปาย กองหน้าของทีมพีเอสวีฯ  มาร่วมทัพในช่วงซัมเมอร์นี้,สำหรับ แมนเชสเตอร์ ยูไนเต็ด ตกเป็นข่าวเชื่อมโยงกับ เดปาย วัย 21 ปี มาอย่างต่อเนื่อง แต่  มาร์แซล แบรนด์ส ผู้อำนวยการกีฬาของ พีเอสวี ไอน์โฮเฟน ได้ออกมาเปิดเผยเมื่อไม่นานมานี้ว่า ลิเวอร์พูล กับ ปารีส แซงต์ แชร์แมง เป็น 2 ทีมที่มีโอกาสจะได้ตัว เดปาย ไปร่วมทัพมากที่สุด,อย่างไรก็ตาม รายงานล่าสุดระบุว่า ปิศาจแดง ยังไม่หมดหวังที่จะคว้า เดปาย มาร่วมทัพ โดยพร้อมยื่นข้อเสนอจำนวน 25 ล้านปอนด์ และปล่อย อัดนัน ยานูไซ ปีกดาวรุ่ง ให้ พีเอสวีฯ ยืมตัวไปใช้งานในฤดูกาลหน้า เพื่อล่อให้ พีเอสวีฯ ยอมปล่อย เดปาย มายังถิ่นโอลด์ แทรฟเฟิร์ด ในช่วงซัมเมอร์นี้
ปิศาจแดงแมนเชสเตอร์ ยูไนเต็ด วางแผนทุ่มเงิน 25 ล้านปอนด์ และปล่อย อัดนัน ยานูไซ ให้ทีมพีเอสวี ไอน์โฮเฟน ยืมตัวไปใช้งานในซีซั่นหน้า เพื่อเป็นส่วนหนึ่งในข้อเสนอคว้าตัว เมมฟิส เดปาย มาร่วมทัพ
พรีเมียร์ลีก,แมนเชสเตอร์ ยูไนเต็ด,พีเอสวี ไอน์โฮเฟน,เมมฟิส เดปาย,อัดนัน ยานูไซ,ข่าวกีฬา,ข่าว,ไทยรัฐออนไลน์